Súradnice: 49°01′58″S 21°31′29″V﻿ / ﻿49,0328°S 21,5248°V﻿ / 49.0328; 21.5248

**Hlboký potok** je potok na pomedzí geomorfologického celku Slanské vrchy geomorfologického podcelku Šimonka a geomorfologického celku Beskydské predhorie geomorfologického podcelku Hanušovská pahorkatina  v regióne Šariš v Prešovskom kraji v okrese Vranov nad Topľou. Je pravostranným prítokom Tople v povodí Ondavy. Má dĺžku 10,0 km

Prameň
------

Pramení na hranici medzi obcou Petrovce a obcou Hermanovce nad Topľou v lesnom extraviláne na západnom svahu vrchu Oblík aj lesa rovnakého názvu v južnej časti územia obce Petrovce a v severozápadnej časti územia obce Hermanovce nad Topľou v okrese Vranov nad Topľou v Prešovskom kraji.

Opis toku
---------

Od prameňa tečie severovýchodným smerom územím obce Petrovce cez lesný extravilán, smer toku si zachováva až do svojho ústia, pravým brehom obmýva úpätie vrchu a lesa Oblík s 925 m n. m. na ktorom sa nachádza národná prírodná rezervácia Oblík. Ľavým brehom obmýva úpätie vrchu a lesa Hrb s 584 m n. m. pravým brehom obmýva úpätie lúky a pasienka Kopaniny, v 355 m n. m. vteká do intravilánu Petroviec. Pravým brehom obmýva úpätie poľa Stráň, v 313 m n. m. na ráztoke sa rozdeľuje na staré (západné) rameno a novšie kanalizované (východné)rameno, v 265 m n. m. sa obe ramená spájajú, v 249 m n. m. vyteká z intravilánu Petroviec a zároveň vteká do poľnohospodárskeho extravilánu mesta Hanušovce nad Topľou, meandruje. Ľavým brehom obmýva pole Hlibovec, v 194 m n. m. podteká železničnú trať Prešov – Humenné, ľavým brehom obmýva pole Šibenia hora, v 168 m n. m. podteká cestu cestu Prešov – Michalovce, pravým brehom obmýva pole Lužiny, ľavým brehom obmýva priemyselné stredisko kovovýroby, v 160 m n. m. ústi do Tople ako jej pravostranný prítok. Pramení, preteká a ústi na území obcí Petrovce, Hermanovce nad Topľou, Hanušovce nad Topľou v okrese Vranov nad Topľou. Nemá prítok.

Pôvod názvu
-----------

Názov vodného toku má pôvod v slove *hlboký* vo význame *nie plytký, majúci značnú hĺbku*. Z prídavného mena *hlboký* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok bolo štandardizované v roku 1990. V súčasnej slovenskej štandardizovanej hydronymii hydronymum Hlboký potok nie je jedinečným názvom (január 2024). V slovenskej hydronymii patrí medzi názvy s najvyššou frekvenciou výskytu (33 vodných tokov so štandardizovaným názvom Hlboký potok).

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR dátum vydania =, [cit. 2023-12-12]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-12-19]. Dostupné online.
3. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 11, 13, 98, 139. 079-902-87 NVA (identifikačný kód tlačoviny z obdobia pred ISBN)
4. ↑  Priebeh vodného toku Hlboký potok v Základnej báze údajov geografického informačného systému ZB GIS. Dostupné on-line na  [cit. 2024-01-06].
5. ↑  Geografické názvy okresu Vranov nad Topľou A16. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-321/1990 zo 16.7.1990. Bratislava 1990. 81 s. S. 22-24, 41. ISBN 80-7103-011-2.
6. ↑  Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 25, 26, 140-144.
7. ↑  Názvy vodných tokov a vodných plôch SR. Povodie Bodrogu a Tisy A 18. Geografické názvoslovné zoznamy OSN - ČSFR. Bratislava: Slovenský úrad geodézie a kartografie, P-425/1990 z 31.10.1990. 82 s. S. 18, 61. ISBN 80-85164-17-5.

| * z
* d
* u
Vodné toky v povodí **Tople** (od Kamenca po Voliansky potok) |
| --- |
| 
* Andrejov potok
* Babí potok
* Bakovský potok
* Belovežský potok
* Brezov
* Bukoviansky potok
* **Cerninka**
* **Černošina**
* Diaľny potok
* Hlboký potok
* Hrabovský potok
* Chotárny potok
* Jirgov potok
* Kobylnica
* **Koprivnička**
* Kožiansky potok
* Lužiansky potok
* **Medziansky potok**
* Obyčka
* Paľovecký potok
* **Radomka**
* Spálený potok
* Suchý potok
* Šandrov potok
* **Topoľa**
* Vlačiansky potok
* **Voliansky potok**

 |
| 
Súvisiace šablóny
Vodné toky v povodí Cerninky
Vodné toky v povodí Černošiny
Vodné toky v povodí Koprivničky
Vodné toky v povodí Medzianskeho potoka
Vodné toky v povodí Radomky
Vodné toky v povodí Topole
Vodné toky v povodí Tople (1. časť) a (3. časť)
Vodné toky v povodí Volianskeho potoka
 |